നരേന്ദ്രഗിരിയുടെ ദൂരൂഹമരണം, അന്വേഷണം സിബിഐ ഏറ്റെടുത്തു Begin typing your search... X അഖാഡ പരിഷത്ത് അധ്യക്ഷന് മഹന്ദ് നരേന്ദ്ര ഗിരിയുടെ ദുരൂഹമരണം സംബന്ധിച്ച അന്വേഷണം സിബിഐ ഏറ്റെടുത്തു. പ്രാഥമികമായ അന്വേഷണങ്ങള്ക്കായി അഞ്ചംഗ സിബിഐ സംഘം പ്രയാഗ്രാജിലെത്തി. യുപിയിലെ പ്രയാഗ്രാജിലെ ഭാഗംബരി മഠത്തില് സെപ്തംബര് 20നാണ് നരേന്ദ്രഗിരിയെ തൂങ്ങിമരിച്ച നിലയില് കണ്ടെത്തുന്നത്. നരേന്ദ്രഗിരിയുടേതെന്ന്് സംശയിക്കുന്ന ആത്മഹത്യകുറിപ്പും കണ്ടെത്തിയിരുന്നു. ആത്മഹ്യാകുറിപ്പില് പേര് പരാമര്ശിക്കുന്ന പ്രധാന ശിഷ്യനായ ആനന്ദ് ഗിരിയെ ഹരിദ്വാറില് നിന്ന് പൊലീസ് അറസ്റ്റു ചെയ്യുകയും ചെയ്തു. മറ്റുരണ്ട് അനുയായികളും അറസ്റ്റിലായിട്ടുണ്ട്. എന്നാല് നരേന്ദ്രഗിരിയുടെ ദുരൂഹമരണത്തില് ശിവസേനയും കോണ്ഗ്രസും ഉള്പ്പടെയുള്ള പ്രതിപക്ഷകക്ഷികള് സിബിഐ അന്വേഷണം ആവശ്യപ്പെട്ട് രംഗത്തെത്തുകയായിരുന്നു. തുടര്ന്ന് ബുധനാഴ്ച്ച യുപി സര്ക്കാര് സിബിഐ അന്വേഷണത്തിന് വിടുകയായിരുന്നു. അതേസമയം നരേന്ദ്രഗിരിയുടെ ആത്മഹത്യയില് ഹരിദ്വാറിലെ സന്ന്യാസി സമൂഹവും ദുരൂഹത ആരോപിച്ചിരുന്നു. നരേന്ദ്രഗിരിയുടെ ആത്മഹത്യാകുറിപ്പടക്കം സംശയദൃഷ്ടിയോടെയാണ് സന്ന്യാസി സമൂഹം കാണുന്നത്. പെണ്കുട്ടിയ്ക്കൊപ്പം മോര്ഫ് ചെയ്ത ചിത്രം പ്രചരിപ്പിക്കുമെന്ന ഭീഷണിയാണ് നരേന്ദ്രഗിരിയെ ആത്മഹത്യയിലേക്ക് നയിച്ചതെന്നാണ് ആത്മഹത്യകുറിപ്പില് വിശദീകരിക്കുന്നത്. TAGS: Popular X TAGS: